**Referat fra bestyrelsesmøde i grundejerforeningen gl. Vridsløse d. 7/11 2017**

**Bo, Alice, Ellen og Tove**

Museumsgrunden og det videre forløb

Møde med borgmester 14/12 kl. 16 - 17 Alice, Bo, Ellen og Tove deltager.

Sedler til grundejere er klar til uddeling og Alice deler ud nu. Underskrifter indsamles lørdag og søndag. Lørdag: Alice og Tove, søndag: Alice og Ellen.

Spørgsmål til borgmester:

Skal trekanten ved stien til Hedemarken inddrages til bebyggelse? Det ser det ud til på tegningen.

Vi ønsker ikke bebyggelse på Museumsgrunden, vi vil gerne bevare landsbypræget og syntes det i forvejen er problematisk når vi ser på alle andre planer med byggeri rundt om gl. Vridsløse. Vi ønsker fortsat at være et attraktivt bosætningssted.

Vi kan evt. have en plan B.

Bestyrelsen har skrevet brev til de politiske partier. Her orienterer vi om planerne for bebyggelse rundt om landsbyen.

Dyregården

I forbindelse med at Ole stopper som leder på Dyregården 30/3 2018 er der mange bud på hvordan Dyregårdens fremtid skal skrues sammen. Artiklen fra AP i uge 45 lægges på hjemmesiden.

Affald/stativordning

By, kultur, miljø og beskæftigelsesafdelingen på AK vil gerne holde et møde med os ( Sabrina Beer) om problemer med affaldssortering. Især plast og restaffald. Til mødet vil hun medbringe en minimizer til hver husstand.

Forslag til mødedatoer sender Alice til Sabrina. Dem der kan fra bestyrelsen deltager.

Kontingent

Der skal sendes påmindelser ud, der er stadig nogle få grundejere som ikke har betalt kontingent for 2017.

Husk for eftertiden at kalde det påmindelse og ikke rykkerskrivelse. Bo deler ud.

Ordensregler:

Bestyrelsen tager initiativ til at nedsætte en gruppe som skal udarbejde et forslag til ordensregler. Gruppen skal være færdige med arbejdet inden generalforsamlingen i marts 2018 hvor eventuelle regler behandles.

Tove skriver en invitation som godkendes af resten af bestyrelsen og lægges på hjemmesiden og evt. på Ellens facebookside.

Eventuelt

Forud for mødet med borgmester har vi alle noteret spørgsmål som vi ønsker svar på, Sendes til Alice.

Næste møde: aftales senere.

Skilte til hhv. Dyregården og motorsport er nu deltvist dækket af en lygtepæl, vi kontakter kommunen for at få dem til at flytte skiltene. Bo skriver,

Bo kontakter gårdmanden i Toften angående låge på Bomhusstræde og nytårsfyrværkeri.

Referent Tove.